Сабийхэм папщIэ
Цацэ и фо!
Мыщэ шыр бэлацэ,
Уигъэтхъэнущ Цацэ.
Къыхуахьащ фо хьэкIуэ,
Уигъэшхынущ, къакIуэ:
ФощIэж япэщIыкIэ,
ФоIумыл иужькIэ…
ЩIымахуэ
ЩIыIэр къызэрысу,
Дыгъэр мэхъур «уэд».
Нанэ къызбгъурысу,
СхуещIыр цы лъэпэд…
СыщIагъэкIкъым унэм —
Уэсыр къотIэтIэх.
Дади Iусщ щхьэгъубжэм —
ЩIыIэм егъэщхьэх.
ПщIантIэм хьэр щобанэ —
Къаджэр зэхыумых …
Уэсыр къосыр Iуву,
ИIэкъым кIэух.
Хьэщыкъуей Олег.
